Tinebdit : Aken nettwali deg tseddart tamezwarut neɣ deg ufyir amenzu yebda tinebditis s usegzi d usefhem n sin wudmawen-nni igejdanen, id-yuder deg uzwel, anda dyenna:  Ali d Wali d irfiqen, yesbegen-d belli Ali d wali d irfiqen neɣ d imeddukal myusanen, d laḥbab d irfiqen aken i ttilin di tudert- nsen n yal ass , syagi anẓar belli tinebdit i yessaxdem deg usefru-agi d tinebdit taglugant (statique), imi yesbgen-d iwudam n tsiweltagi , anda llan sin d imeddukal d irfiqen aken ittilin di tudert-nsen aken i ddukulen jmi, di tudert- nsen almi d yiwen wass mlalen-d sin imdanen niḍen anda i yessemres talɣa n tinebdit taglugant, anda id-yesbgen sin yemdanen-nni isemawen-nsen  Muḥend d Mḥend, myusanen uɣalen d laḥbab di ukuẓ (04) yid-sen, d irfiqen akken jmi i kemmlen tikli n dunnitnsen, akken itt-ɣimin akken it-ddun, zzin d agraw la ttemsaqsayen neɣ ttaken-d istaqsiyen gerasen almi i asen-d-yelli yigenni. Deg tinebdit-a taglugant yesbegen-d ismawen igejdanen n tisiwelt-a id yenna deg usefru d Ali d Wali d Muḥend d Mḥend, tasiwelt-a yebna-tt ɣef udmawen-a akken daɣen di tnebdit-agi taglugant yessegza-d udmawen-nni yenna-d belli d irfiqen mlalen di tikli d tudert-nsen kemlen aken d agraw. Aken daɣen deg tsiwelt-a deg tnebdit-a yekcem deg usagel )( asmi id yenna umedyaz  igenni yelli-asen-d , acku ad naf belli agraw- nni- nsen, aṭas n yistaqsiyen i san deg wallaɣ-nsen almi d-teḍra tedyant teffaɣ i tillawt dayen ur yezmir ara wallaɣ n umdan ad t-yeqbel d igenni yelli-d fell-asen.